Annak ellenére, hogy Alexandriát viszonylag fiatal városnak tekintik, a környéken végzett régészeti kutatások alapján tudni lehet, hogy már a paleolit és neolit korban is éltek a mai város helyén. A várost 1834-ben alapította Alexandru Dimitrie Ghica uralkodó, akiről a város jelenlegi nevét is kapta. 1837-ben a település nagy részét egy tűzvész elpusztította, de hamar felépült Moritz von Ott mérnök tervei alapján és 1840-ben már városi rangra emelték. 1977. március 4-én a Romániát sújtó hatalmas földrengés itt is nagy pusztításokat végzett. Alexandria 1979. július 27-én lett Teleorman megye székhelye.